Решение на Общия съд от 14 декември 2017 г. — Campo e.a./SEAE
(Дело T-577/16)1
(Публична служба – Длъжностни лица – Служители – Възнаграждение – Персонал на ЕСВД с месторабота в трета страна – Член 10 от приложение X към Правилника – Ежегодна оценка на надбавката за условия на живот – Решение, с което се намалява надбавката за условия на живот в Черна гора от 15 на 10 % – Възражение за незаконосъобразност )
Език на производството: френски
Страни
Жалбоподатели: Alessandro Campo (Подгорица, Черна гора) и другите 12 жалбоподатели, чиито имена са посочени в приложението към решението (представители: N. de Montigny и J.-N. Louis, avocats)
Ответник: Европейска служба за външна дейност (ЕСВД) (представители: S. Marquardt, подпомаган от M. Troncoso Ferrer, F.-M. Hislaire и S. Moya Izquierdo, avocats)
Предмет
Искане на основание член 270 ДФЕС за отмяна на фишовете за заплата на жалбоподателите за м. март 2015 г. и фишовете за заплата за следващите месеци, доколкото в тези фишове е приложено решението на ЕСВД от 23 февруари 2015 г. за намаляване, считано от 1 януари 2015 г. на надбавката за условия на живот, изплащана на персонала на Европейския съюз с месторабота в Черна гора
Диспозитив
Отменя фишовете за заплата за м. март 2015 г. на г-н Alessandro Campo и на другите длъжностни лица и служители на Европейската служба за външна дейност (ЕСВД), чиито имена са посочени в приложението към решението, изготвени от ЕСВД към датата на подаване на жалбата, доколкото в тези фишове е приложено решението на ЕСВД от 23 февруари 2015 г. за намаляване, считано от 1 януари 2015 г. на надбавката за условия на живот, изплащана на персонала на Европейския съюз с месторабота в Черна гора.
Отхвърля жалбата в останалата част.
Осъжда ЕСВД да заплати съдебните разноски.
____________
1 ОВ C 145, 25.4.2016 г. (дело, първоначално заведено в Съда на публичната служба на Европейския съюз под № F-6/16 и препратено на Общия съд на Европейския съюз на 1.9.2016 г.).